Scotia
Scotia (Anglice Scotland ; Gadelice Alba) est civitas quae pars Britanniarum Regni est et in septentrionali insulae Magnae Britanniae parte tertia consistit. Una cum Anglia et Cambria, Scotia Britanniam constitit; Britannia vicissim et Hibernia Septentrionalis Britanniarum Regnum constituunt. Scotiae continentali sunt fines 96 milia longi cum Anglia ad meridiem et orientem iacentes, atque aliter ab Oceano Atlantico ad septentriones et occidentem, Mari Septentrionali ad septentriones et orientem, et Mari Hibernico ad meridiem circumdatur. Praeterea, Scotiae sunt plus quam 790 insulae, plerumque intra Insulas Septentrionales et Ebudes archipelagos.

Caput Scotiae est Edimburgum.

Linguae usitatae sunt Anglica, Scotica, Gadelica.

Magna Scotorum pars ad Ecclesiam Scoticam (presbyterianam) pertinet.

Scotiae superficies est 78 762 chiliometra quadrata. Eam dividere licet in partes tres:
Saltus Scotiae (Anglice Highlands), in partibus septentrionalibus
Planities, in media parte
Summus Mons (Uplands), in regione meridiana

In planitie, maxima oppida versantur officinaeque opera dant. Urbes celeberrimae Edimburgum ac Glasgovia sunt. In summo Monte Caput Niveus (Ben Nevis) altissimus mons Britanniae est (1345 m).

Rei publicae ratio
Regni caput rex vel regina Britanniae. Praesens regina est Elisabetha II (regina Britannica). Rector reipublicae primus minister Scotiae, nunc Nicola Sturgeon.

Legatio popularis Scotiae leges fert de sanitate, educatione, quietis cura, progressione oeconomica.

Provinciae 

Scotia in triginta duo provincias vel "areas consiliarias" dividitur:

Urbes 
Vide: Index urbium Scotiae

Historia

Antiquitas 
Vide et Reges Scotiae
Terra Scotica a septentrione Bodotriae Aestuarii nomine Caledonia, antiquis nota est, incolis aut Caledoniis aut Pictis ('hominibus pigmento tinctis') appellatis. Gnaeus Iulius Agricola bellum in Caledonios anno 79 intulit, quos ad Graupium Montem anno 84 vicit, sed non devicit. Annis subsequentibus, Romani fines suos retraxerunt.

Hadrianus imperator vallum a Bodotria usque ad Clotam porrexit, dein Antoninus suum. Multi materiae faciebat. Etiam Antoninus Pius fecit secundum vallum super vallum Hadrianum, quod vallum a Bodotria aestuario ad Gottam aestuarium extendebatur, et erat 39 milia longum.

Anno 197, Caledonii foedus cum Romanis rumpserunt; copiis autem Septimii Severi anno 209 victi, fidem tamen denuo fregerunt annis 210 et 11.

Saeculo quinto, Romani de Caledonia se receperunt, et tribus Hibernicus nomine Scotti se intulerunt, qui provinciam Dalrietam incolabant, Picti Pictaviam.

In annos, Scoti aliis tribubus praevalebant. Anno 843, Cinadius I Dalrietae rex frenas et Pictaviae suscepit, Caledoniam in unam civitatem coniungens, nomine Alba (Latine 'Albania'), sive Scotia.

Medium aevum 
Vide articulum de Guillelmo Wallaceo

Tempus recens
Factio nationalis Scotica mense Maio anni 2011 maiorem partem vicit. Die 18 Septembris 2014 quaestio de liberatatis Scotiae ad populum relata est; maior autem pars populi contra secessionem suffragata tulit.

Albion
Declaratio Arbroathis
Historia Scotiae
Index urbium Scotiae
Inverie
Lamyrii Montes
Macbethus
Presbyterianismus
Rerum Scoticarum historia
Sanctus Andreas
Scotia Historica
Scotismus
Tempus Necandi
Ulva
Vexillum Scotiae

Notae

Bibliographia
Devine, T. M. (1999) 2000. The Scottish Nation 1700–2000. Ed. nova. Londinii: Penguin. ISBN 0-14-023004-1.
Donnachie, Ian, et George Hewitt. 2001. Dictionary of Scottish History.
Keay, John, ee Julia Keay, eds. 2001. Collins Encyclopedia of Scotland. Ed. secunda.
Koch, J. T. 2006. Celtic Culture: a Historical Encyclopedia. ABC-CLIO. ISBN 1-85109-440-7.
Tabraham, Chris, et Colin Baxter. 2004. The Illustrated History of Scotland.
Trevor-Roper, Hugh. 2008. The Invention of Scotland: Myth and History. Portu Novo: Yale University Press. ISBN 0-300-13686-2.
Watson, Fiona. 2003. Scotland; From Prehistory to the Present. Tempus
Wilson, Neil. 2013. Lonely Planet Scotland.
Wormald, Jenny. 2005. The New History of Scotland.

Nexus externi
De Scotis.
Tabulae geographicae antiquiores apud Bibliothecam Nationalem Scoticam.
De gente Cameronana.

Europa Occidentalis
!